  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Эграын 2 номеро школаез рос-прос тупатъян мынэ. Юртэз выльдэм сяна, отчы выль тӥрлыкъёс но басьтозы. Удмуртиысь дышетонъя но тодосъя министр Светлана Болотникова ужъюгдурен тодматскыны ветлӥз. Со сярысь улосвыл тӧролэн но кивалтэтлэн пресс-службазы ивортӥз. Эрга школалэн кык юртэз – кирпичлэсь, кудаз али тупатъян ужъёс мыно, но пулэсь, кудаз дышетскон классъёс но ож данлыклы сӥзем музей радъямын, соосты шуныт выжон инты герӟа. Пу юртэз 1957-тӥ арын пуктэмын, кирпичлэсь – 1964-тӥын.Со дырысен рос-прос тупатъян ӧз ортчылы. « Анай-атайёс, дышетскисьёс но Эгра ёросын улӥсьёс возьмало школалэсь усьтӥськемзэ, тупатъян ужъёсты татын кема возьмазы, рос-прос тупатъянъёс ноку но ӧй вал нуэмын. Школалэсь азьпалзэ буяны буёл быръёнэ, кырсярысь, анай-атайёс но дышетӥсьёс пыриськизы. Тупатъям бере ӟеч, шуныт, ӝикыт луоз, со сяна, татын нылпи кичӧлтонъёсъя центр ужаны кутскоз, выль тӥрлыкъёс, мебель, книгаос луозы. Дышетскисьёс тодон-валанъёссэс будэтон курсъёсты ортчо ни » Сергей Богданов, Эграысь 2 номеро школалэн дирикторез Школаын 593 нылпи дышетске. Тупатъян ужъёс дыръя соос 3 но 5 номеро школаосы ветло. Юртэз выльдонэз вуоно дышетскон ар кутсконозь йылпумъялозы. Ужъёсты «Модернизация школьных систем образования» федерал программа улсын быдэсто. Программае элькунысь 23 дышетсконни пыриське: Ижкарысь, Можгаысь, Глазовысь, Сарапулысь, Алнаш, Красногорск, Сюмси, Эгра, Ува, Глазов, Балезино, Кез, Яр но Сьӧлта ёросъёсысь школаос. Тегъёс: школаос тупатъянужъёс Эгра Удмуртия  